dram
        
         (måleenhet)
Store norske leksikon,Realfag,Fysikk,Mål og vekt
Dram er en britisk og amerikansk volum- og masseenhet som forkortes dr. For å fremheve at dram blir brukt som volumenhet, brukes den mer presise betegnelsen fluid dram, eller forkortet til fl dr.
Enheten dram er beslektet med gresk drakme, som ble brukt som mynt og vektenhet i antikken. I Storbritannia blir enheten også stavet drachm.Ordet dram brukes også på norsk om et lite glass brennevin. Dram – volumenhet Én fluid dram er definert som 1/8 fluid ounce. I metriske enheter utgjør dette: 1 fl dr = 3,55164 ml i det britiske enhetssystemet  1 fl dr = 3,69669 ml i det amerikanske enhetssystemet   Dram blir også brukt uformelt om en liten porsjon brennevin, særlig akevitt og whisky. Dram – masseenhet I avoirdupois-systemet blir dram definert som: 1 dram avoirdupois (dr av) = 1/16 ounce (av) = 1,772 gram   Dram blir også brukt i det britiske apoteker-systemet (apothecaries system) og blir da betegnet som dram apothecary (dram (ap)): 1 dram (ap) = 3 scruple = 1/8 ounce (ap) = 3,888 gram  Masseenheter med lignende betegnelse og av størrelse 3–4 gram har vært i bruk i en rekke middelhavsland. Les mer i Store norske leksikon Britisk enhetssystem for mål og vekt Amerikansk enhetssystem for mål og vekt volumenhet masseenhet